Cabaneiro, Abadín

San Bartolomeu de Cabaneiro é unha parroquia do concello lugués de Abadín. Segundo datos do IGE, en 2023 tiña 45 habitantes (18 homes e 27 mulleres). Iso supón unha diminución da poboación respecto a 2019 cando tiña 50 habitantes (20 homes e 30 mulleres), nas súas 6 entidades de poboación.

Xeografía
Ten unha superficie de 4,09 km², e pertence ao arciprestado de Baroncelle. Limita coas parroquias de Abadín, Fanoi, Candia, Corvite, As Goás, Quende, Fraiás e o concello da Pastoriza.

As súas entidades de poboación son Os Currás (10), Formado (5), Odreiro (7), A Pedreira (7), A Picheira (12) e O Porto Pequeno (9). A Panda é ooutro lugar da parroquia. En 2015 a densidade media de poboación era de 12,22 hab./km².

Patrimonio
Cruceiros
Na aldea dos Curras consérvanse dous cruceiros:
O primeiro está composto de granito. Cruz de remates florenzados coa figura de Cristo, e a Virxe e San Xoán de menor tamaño; capitel con anxos nos lados e volutas nas esquinas; fuste con decoración xeométrica na súa parte superior, continuando cos atributos da Paixón (cravos, martelo, tenaces, lanza e escaleira); e base troncopiramidal con inscrición ilexible. Localízase no adro da igrexa parroquial de San Bartolomeu de Cabaneiro.
O segundo cruceiro, realizado en granito. De sinxela cruz con figura arcaizante do Cristo, con moi pouco relevo. Carece de fuste e apoiase directamente sobor dunha base troncopiramidal. Non presenta inscrición ningunha coa data de realización.

Lugares e parroquias
Lugares de Cabaneiro

Parroquias de Abadín
miniatura|dereita|As dezanove parroquias que conforman o concello de Abadín.

 Notas 

Véxase tamén
Outros artigos
Lugares de Abadín

Categoría:Parroquias de Abadín
Categoría:Parroquias de Galicia baixo a advocación de san Bartolomeu